Gambar Terbaru Gal Gadot Sebagai Diana Prince Dalam Promo Art WONDER WOMAN 1984
Baru-baru ini, Warner Bros. mengumumkan bahawa Wonder Woman 1984 telah ditunda dari Jun ke Ogos tahun ini akibat pandemik koronavirus. Walaupun ditunda, promosi tetap dijalankan. Menerusi pengguna laman Twitter @TaurooAldebaran, promo art terbaru Wonder Woman 1984 telah didedahkan kepada umum, dan memaparkan pandangan terbaru Gal Gadot sebagai Diana Prince. Anda boleh saksikan gambar-gambar tersebut dibawah. Wonder Woman 1984 akan berlatarbelakangkan era 80an dimana Wonder Woman akan bertemu seterunya terhebatnya iaitu The Cheetah lakonan Kristen Wiig. Filem akan datang turut dibintangi Pedro Pascal dan Chris Pine yang kembali memainkan peranannya sebagai Steve Trevor. Filem ini diterbitkan Patty Jenkins, bersama-sama Charles Roven, Deborah Snyder, Zack Snyder, Stephen Jones, dan Gal Gadot. Wonder Woman 1984 bakal menemui penonton pada 14 Ogos 2020.